Les actuals funcions i estructura de la Secretaria General del Departament de Benestar i Família es troben regulades en el Decret 192/1993, de 27 de juliol, de reestructuració del Departament de Benestar Social.
Per la seva banda, la Direcció de Serveis va ser creada mitjançant el Decret 347/1999, de 13 de desembre, de reestructuració de la Secretaria General del Departament de Benestar Social.
En els articles 2 i 3 d'aquest Decret es definien les seves funcions i òrgans dependents, els quals mantenien la configuració funcional prevista en el ja esmentat Decret 192/1993, de 27 de juliol.
Des del moment de la creació de la Direcció de Serveis, el desembre de 1999, s'han produït canvis significatius en la configuració del Departament de Benestar i Família, així com en les seves competències.
Així, mitjançant el Decret 93/2000, de 22 de febrer, es creava la Secretaria de Famílies i d'Infància.
Posteriorment, s'hi adscrivia la Direcció General d'Atenció a la Infància i l'Adolescència i l'Institut Català de l'Acolliment i l'Adopció, en virtut del que estableix el Decret 284/2002, de 12 de novembre.
Finalment, la Secretaria per a la Immigració s'adscrivia al Departament de Benestar i Família en virtut de l'establert a l'article 5 del Decret 168/2004, de 10 de febrer, de reestructuració parcial de diversos departaments de l'Administració de la Generalitat de Catalunya.
Tots aquests canvis han suposat un impacte lògic en el model de gestió de la Direcció de Serveis, que no ha estat acompanyat fins ara per cap actualització estructural o funcional dels seus òrgans dependents.
Tenint present, a més, que la norma de regulació d'aquests òrgans data de l'any 1993, es fa necessària la seva revisió i actualització, amb la finalitat d'adaptar-la a les actuals necessitats organitzatives i funcionals.
Per això, de conformitat amb el que estableix la Llei 13/1989, de 14 de desembre, d'Organització, procediment, i règim jurídic de l'Administració de la Generalitat, a proposta de la consellera de Benestar i Família i d'acord amb el Govern,
1.1 A la Direcció de Serveis, sota la direcció i dependència orgànica i funcional de la persona titular de la Secretaria General, li corresponen les funcions següents:
a) Dirigir la preparació i elaboració de les propostes d'avantprojecte de pressupost del Departament, la tramitació de les seves modificacions, i la gestió econòmica, comptable, patrimonial i contractual.
b) Desenvolupar en l'àmbit departamental les polítiques impulsades pel Govern de la Generalitat en matèria de personal.
c) Dirigir les actuacions relatives a la prevenció de riscos i seguretat laboral així com a la protecció i promoció de la salut dels treballadors i treballadores del Departament.
d) Planificar i impulsar accions encaminades a la integració i a la rendibilització i optimització màximes de les actuacions de les diferents unitats del Departament.
e) Planificar, dirigir i supervisar els projectes i execucions d'obres i instal·lacions en els centres del Departament, així com les actuacions per la posta en marxa de nous equipaments.
f) Dirigir les iniciatives conduents a la millora de l'avaluació de la gestió en els diferents àmbits del Departament de Benestar i Família.
g) Coordinar i supervisar la informatització i els sistemes d'informació del Departament.
h) Administrar i gestionar els serveis generals del Departament.
i) Dirigir i supervisar les actuacions en l'àmbit departamental de les polítiques transversals de dones, d'acord amb les directrius recollides en els plans aprovats pel Govern i elaborats per l'Institut Català de les Dones.
j) Qualsevol altra funció de naturalesa anàloga que li sigui encomanada per la persona titular de la Secretaria General.
1.2 La Direcció de Serveis s'estructura en els òrgans actius següents:
a) La Subdirecció General de Gestió Econòmica, Contractació i Equipaments.
b) La Subdirecció General d'Organització i Recursos Humans.
1.3 De la Direcció de Serveis depèn l'Àrea de Tecnologies de la Informació i les Comunicacions.
Subdirecció General de Gestió Econòmica, Contractació i Equipaments
2.1 A la Subdirecció General de Gestió Econòmica, Contractació i Equipaments li corresponen les funcions següents:
a) Coordinar la preparació i elaboració de les propostes d'avantprojecte de pressupost del Departament, i la tramitació de les seves modificacions.
b) Dirigir, supervisar i controlar la gestió econòmica i comptable i la dels recursos patrimonials, així com la contractació administrativa.
c) Supervisar els projectes i execucions d'obres i instal·lacions en els centres del Departament, així com el seu manteniment.
d) Dirigir i supervisar l'aplicació dels criteris tècnics, urbanístics i mediambientals per l'acompliment de les normatives i la seguretat en l'edificació, així com la gestió dels expedients de llicències i legalitzacions corresponents.
e) Coordinar i impulsar el conjunt d'actuacions que resultin necessàries per la posta en marxa dels nous equipaments del Departament.
f) Analitzar, dissenyar i gestionar indicadors per l'avaluació de l'eficàcia i la qualitat en el seu àmbit de competències.
g) Donar suport en la determinació del finançament de les inversions pròpies i alienes del Departament, així com coordinar i supervisar les actuacions d'altres ens en relació a la gestió de les infraestructures pròpies.
2.2 Depenen de la Subdirecció General de Gestió Econòmica, Contractació i Equipaments els òrgans següents:
c) El Servei de Projectes, Obres i Equipaments.
3.1 Al Servei de Gestió Econòmica, li corresponen les funcions següents:
a) Preparar i elaborar les propostes d'avantprojecte de pressupost, així com de la programació de la despesa en els possibles escenaris pressupostaris del Departament.
b) Elaborar, controlar i fer el seguiment de la comptabilitat pressupostària i de la comptabilitat patrimonial.
c) Analitzar i avaluar l'execució del pressupost i supervisar la gestió dels expedients de modificacions pressupostàries.
d) Coordinar i controlar les habilitacions del Departament.
e) Realitzar anàlisis i estudis en termes de costos de recursos i serveis, així com els informes previs preceptius a l'elaboració de normativa i aquells altres que es determinin necessaris en matèria econòmica.
f) Portar a terme anàlisis i informes en matèria econòmica i pressupostària relatius a subvencions, contractes, inversions i a l'acció concertada amb entitats públiques i privades.
g) Coordinar la tramitació pressupostària i administrativa necessària per a la gestió de les subvencions, i dur a terme el control i seguiment de les operacions financeres i avals atorgats pel Departament per finançar inversions en matèria de serveis socials.
3.2 Depenen del Servei de Gestió Econòmica els òrgans següents:
b) La Secció de Comptabilitat i Habilitació.
A la Secció de Pressupostos, li corresponen les funcions següents:
a) Gestionar les actuacions necessàries per a l'aprovació i tancament dels pressupostos del Departament.
b) Analitzar l'execució del pressupost i gestionar els expedients de modificació de crèdit.
c) Elaborar, fer el seguiment i avaluar el pressupost per programes.
d) Realitzar estudis sobre els escenaris pressupostaris per tal de donar suport a la programació de la despesa, així com els altres informes i estudis sobre matèria pressupostaria.
e) Qualsevol altra funció de naturalesa anàloga que li sigui encomanada pels seus superiors jeràrquics.
Secció de Comptabilitat i Habilitació
A la Secció de Comptabilitat i Habilitació, li corresponen les funcions següents:
a) Comptabilitzar el pressupost d'ingressos i el pressupost de despesa.
b) Controlar i supervisar la tramitació dels expedients de despesa.
c) Supervisar i controlar la gestió de les diferents habilitacions del Departament.
d) Gestionar el fons de maniobra dels serveis centrals del Departament.
e) Controlar els ingressos, gestionar els comptes restringits i gestionar i comptabilitzar les devolucions d'ingressos indeguts.
A la Secció de Subvencions, li corresponen les funcions següents:
a) Participar en la definició i elaboració dels criteris funcionals a aplicar en les diferents subvencions del Departament.
b) Gestionar les subvencions, així com coordinar i supervisar les actuacions que en aquesta matèria puguin ser executades des de les diferents unitats de gestió.
c) Gestionar els avals atorgats i les subvencions que se'n deriven.
d) Gestionar l'aplicació de subvencions d'àmbit departamental, així com supervisar i coordinar el seu manteniment i millora.
e) Elaborar informes en relació amb la concessió de subvencions, així com revisar les convocatòries de subvencions i els convenis a signar pel Departament que se'n derivin.
7.1 Al Servei de Contractació i Patrimoni, li corresponen les funcions següents:
a) Coordinar l'elaboració dels plecs de clàusules administratives particulars dels expedients de contractació administrativa del Departament i entitats adscrites.
b) Tramitar els contractes d'obres, gestió de serveis públics, consultoria i serveis i subministraments, així com els convenis l'objecte dels quals comporti la prestació d'un servei.
c) Coordinar i supervisar la gestió corresponent a l'adquisició dels subministraments requerits per la resta d'unitats del Departament i entitats adscrites, així com la tramitació dels expedients administratius que se'n derivin.
d) Dissenyar i impulsar l'establiment d'indicadors per l'anàlisi de la gestió de les compres i els subministraments, la proposta de mesures per la seva homogeneïtzació i millora, així com els anàlisis de costos per la seva optimització.
e) Tramitar els expedients relatius a l'adquisició, la cessió o l'arrendament de béns immobles per la instal·lació dels serveis corresponents.
f) Supervisar el manteniment de l'inventari dels béns immobles adscrits al Departament i la confecció i manteniment del corresponent als béns mobles.
g) Administrar els béns patrimonials del Departament i entitats adscrites.
h) Estudiar i proposar l'assegurament dels centres propis, així com els tràmits per a la inscripció registral dels immobles, en el marc de les competències del Departament.
7.2 Depenen del Servei de Contractació i Patrimoni els òrgans següents:
A la Secció de Contractació, li corresponen les funcions següents:
a) Tramitar i supervisar els expedients de contractació administrativa, així com coordinar i supervisar les actuacions que en aquesta matèria puguin ser executades des de les diferents unitats de gestió.
b) Participar en la Mesa de Contractació, la Comissió de Subministraments del Departament, i en general en qualsevol dels òrgans relacionats amb les seves competències, amb les funcions específiques que li siguin encomanades en cada cas.
c) Elaborar els plecs de clàusules administratives particulars, així com els informes en matèria de contractació administrativa que se'n puguin derivar.
d) Estudiar i redactar els documents contractuals, així com supervisar i fer el seguiment de la seva adequació a les modificacions de la normativa aplicable.
e) Assessorar i donar suport en matèria de contractació administrativa a les diferents unitats i entitats adscrites del Departament.
A la Secció de Patrimoni, li corresponen les funcions següents:
d) Gestionar i mantenir l'assegurament dels béns del Departament i entitats adscrites.
f) Gestionar el registre de la propietat intel·lectual i altres dominis del Departament i entitats adscrites.
Servei de Projectes, Obres i Equipaments
10.1 Al Servei de Projectes, Obres i Equipaments, li corresponen les funcions següents:
a) Programar el Pla d'Inversions del Departament d'acord amb les disponibilitats pressupostàries i la planificació proposada per las diferents unitats.
b) Elaborar dictàmens i plantejaments immobiliaris corresponents a terrenys, locals i projectes implicats en la construcció i equipament d'establiments assistencials, cívics i socials.
c) Definir els programes funcionals dels centres dependents del Departament, en col·laboració amb les diferents unitats, així com definir i proposar els criteris de condicions materials mínimes dels mateixos.
d) Elaborar i supervisar els projectes d'obres i instal·lacions, executar els projectes d'equipament dels centres del Departament, així com establir els criteris pel seu manteniment.
e) Fer el seguiment i verificar els projectes de centres que són objecte de subvencions o convenis per part del Departament, i fer el seguiment de les justificacions de la despesa de les obres corresponents.
f) Coordinar i supervisar la redacció de projectes i l'execució d'obres de nous centres i reconversions efectuades per unitats de contractació externa.
g) Tramitar i fer el seguiment de la documentació tècnica relacionada amb qualsevol aspecte de les actuacions d'inversió.
h) Supervisar l'aplicació dels criteris tècnics, urbanístics i mediambientals per l'acompliment de les normatives i la seguretat en l'edificació, així com gestionar i tramitar els expedients de llicències i legalitzacions corresponents.
10.2 Depenen del Servei de Projectes, Obres i Equipaments els òrgans següents:
a) La Secció d'Obres i Manteniment.
b) La Secció de Projectes i Equipaments.
A la Secció d'Obres i Manteniment, li corresponen les funcions següents:
a) Identificar i avaluar les necessitats per a la millora de les infraestructures dels centres propis.
b) Promocionar i desenvolupar els plans d'obres per millores i adaptacions que cal dur a terme als diferents centres del Departament.
c) Executar les obres vetllant per l'aplicació dels criteris i línies d'actuació assenyalades en la planificació de les diferents unitats.
d) Fer el seguiment del procés tecnicoadministratiu de totes les actuacions d'obres, instal·lacions i manteniment de centres, promogudes des d'aquesta unitat.
e) Elaborar els plans de manteniment i aspectes tècnics dels centres, així com fer el seguiment de les actuacions administratives necessàries per portar-los a terme.
f) Aplicar els criteris tècnics per l'adequació normativa dels centres existents.
Secció de Projectes i Equipaments
A la Secció de Projectes i Equipaments, li corresponen les funcions següents:
a) Elaborar els dictàmens tècnics previs a l'acceptació de nous terrenys, locals i edificacions existents, valorant la seva idoneïtat tècnica i adequació funcional.
b) Dur a terme la supervisió tècnica i, si s'escau, executar els projectes d'obres i d'equipament dels centres del Departament.
c) Definir els criteris funcionals dels projectes i equipaments dels centres propis, de nova creació i subvencionats.
d) Coordinar i fer el seguiment dels projectes d'edificació i posar en obra les solucions adoptades.
e) Coordinar la implantació de les dotacions d'equipament, prèvia a la posada en funcionament dels centres.
f) Supervisar tècnicament, analitzar i verificar els projectes, en base a la normativa vigent, en els processos de subvencions o convenis.
Subdirecció General d'Organització i Recursos Humans
13.1 A la Subdirecció General d'Organització i Recursos Humans, li corresponen les funcions següents:
a) Planificar i coordinar l'aplicació de les polítiques públiques en matèria de recursos humans del Departament.
b) Dissenyar i impulsar els programes d'actuació en matèria de personal per a una millor optimització del recursos humans.
c) Coordinar i supervisar la gestió dels recursos humans.
d) Coordinar la interlocució amb els agents socials i organitzacions sindicals dins l'àmbit departamental, així com analitzar, planificar i avaluar l'impacte de les mesures i actuacions que resultin necessàries per la implantació d'acords i millores en l'àmbit de les relacions laborals.
e) Estudiar i supervisar l'avantprojecte de pressupost de despeses de personal.
f) Impulsar l'avaluació dels riscos existents quant a seguretat i salut dels treballadors i treballadores i la programació i execució de l'acció preventiva corresponent, així com promocionar activitats de formació, informació, recerca i divulgació en matèria de prevenció de riscos laborals.
g) Dirigir i supervisar els plans d'actuació en matèria d'organització i procediments administratius.
h) Supervisar les mesures destinades a la millora de l'accés i de les relacions de la ciutadania amb el Departament, així com de la coherència dels criteris i continguts dels sistemes d'informació.
i) Dirigir, supervisar i controlar les activitats corresponents al règim intern.
k) Coordinar i supervisar l'arxiu, fons documental i publicacions, així com l'aplicació de les directrius generals en matèria de planificació lingüística.
13.2 Depenen de la Subdirecció General d'Organització i Recursos Humans els òrgans següents:
b) El Servei de Prevenció de Riscos Laborals.
c) L'Àrea d'Organització i Sistemes d'Informació Ciutadana.
d) El Servei de Règim Interior.
14.1 Al Servei de Recursos Humans li corresponen les següents funcions:
a) Tramitar i controlar els assumptes relatius a la gestió del personal, així com coordinar i executar les actuacions necessàries per la incorporació de les noves tecnologies que en aquest àmbit de gestió siguin impulsades pels òrgans competents en matèria d'Administració i Funció Publica.
b) Gestionar els procediments i expedients relatius a convocatòries, concursos i altres processos de selecció, contractació, provisió de llocs i règim disciplinari, així com a les incidències i situacions administratives del personal.
c) Estudiar i aplicar la normativa en matèria de funció pública, laboral i de la Seguretat Social que afecti al personal.
d) Estudiar, elaborar i desenvolupar les propostes d'actuació i millora social dels recursos humans del Departament i exercir la interlocució amb els agents socials i organitzacions sindicals.
e) Preparar i gestionar el pressupost de capítol I, així com la supervisar i controlar les nòmines, assegurances socials del personal i indemnitzacions per raó de servei.
f) Gestionar i mantenir el sistema d'informació de personal, custodiar els expedients personals, així com preparar i emetre les certificacions corresponents al seu àmbit de competències.
g) Estudiar, proposar i controlar les modificacions i adaptacions de les relacions de llocs de treball.
h) Emetre informes i propostes de resolució dels recursos administratius i de les reclamacions prèvies a la jurisdicció laboral.
i) Preparar els antecedents i els informes necessaris en relació amb els recursos que, en matèria de personal, es tramitin en via jurisdiccional.
j) Detectar les necessitats formatives, així com planificar, preparar, executar i avaluar el pla anual de formació i de qualsevol altra activitat formativa.
k) Qualsevol altra funció de naturalesa anàloga que li sigui encomanada pels seus superiors jeràrquics.
14.2 Depenen del Servei de Recursos Humans els òrgans següents:
a) La Secció d'Administració de Personal.
b) La Secció de Planificació i Provisió de Llocs de Treball.
Secció d'Administració de Personal
A la Secció d'Administració de Personal, li corresponen les següents funcions:
a) Gestionar la contractació laboral i els nomenaments, així com les incidències i situacions administratives del personal.
b) Tramitar els expedients referents a les situacions administratives, incompatibilitats, execució d'expedients disciplinaris, permisos, llicències, certificacions, reconeixement de serveis i altres incidències del personal del Departament.
c) Emetre informes sobre les consultes que li siguin formulades en l'àmbit de les seves competències.
d) Elaborar i controlar les nòmines i la gestió de la seguretat social i altres sistemes de previsió social del personal del Departament, així com gestionar i controlar les indemnitzacions per raó de servei.
e) Supervisar el sistema d'elaboració de targetes d'identificació del personal del Departament i el sistema de control horari.
Secció de Planificació i Provisió de Llocs de Treball
A la Secció de Planificació i Provisió de Llocs de Treball li corresponen les següents funcions:
a) Proposar i avaluar mesures d'adequació dels efectius humans a les necessitats del Departament.
b) Preparar l'oferta d'ocupació pública del Departament.
c) Gestionar i fer el seguiment de les convocatòries i concursos de selecció i provisió del personal funcionari i laboral.
d) Controlar les plantilles i les corresponents modificacions de les relacions de llocs de treball del Departament i organismes adscrits.
e) Elaborar la proposta d'avantprojecte del pressupost de personal.
Al Servei de Prevenció de Riscos Laborals li corresponen les funcions següents:
a) Vetllar per la seguretat i salut dels treballadors i treballadores realitzant activitats que promoguin la seguretat, la higiene, la salut i en general la millora de les condicions de treball en tots els àmbits del Departament.
b) Establir i executar l'estratègia d'integració progressiva de la prevenció en l'organització i en els processos de treball del Departament.
c) Dissenyar i executar la política preventiva, així com elaborar i executar els plans i els programes del Departament en matèria de prevenció de riscos.
d) Identificar i avaluar els riscos laborals i proposar la subsegüent planificació preventiva de tots els centres de treball del departament.
e) Proposar i realitzar activitats de formació, informació i divulgació en matèria de prevenció de riscos laborals.
f) Promoure i conduir els Comitès de seguretat i salut del Departament com a òrgans paritaris de consulta i participació del personal en l'àmbit de la prevenció de riscos laborals.
g) Representar al Departament davant de la Inspecció de Treball en matèria de prevenció de riscos laborals.
h) Vetllar per l'aplicació de regles especials de protecció a determinats grups de persones que són considerades especialment sensibles als riscos del treball, entre elles les treballadores en situació d'embaràs o lactància.
Àrea d'Organització i Sistemes d'Informació Ciutadana
A l'Àrea d'Organització i Sistemes d'Informació Ciutadana, assimilada orgànicament a servei, li corresponen les funcions següents:
a) Elaborar, fer el seguiment i avaluar els plans d'actuació departamentals en matèria d'organització i dimensionament de recursos.
b) Analitzar, estudiar i elaborar propostes de creació, modificació i optimització de les estructures orgàniques i funcionals del Departament, així com assegurar la seva implementació i avaluació.
c) Elaborar els estudis i l'anàlisi de les normes que vinculen un procés administratiu, així com coordinar i elaborar propostes de racionalització, simplificació i implementació de procediments, circuits administratius i tècniques de gestió.
d) Estudiar i elaborar propostes d'implementació i de millora de la qualitat dels serveis.
e) Impulsar i desenvolupar les eines de gestió del coneixement, així com estudiar i elaborar els sistemes d'indicadors que permetin l'avaluació dels serveis i la presa de decisions.
f) Impulsar i coordinar les mesures destinades a la millora de l'accés i de les relacions de la ciutadania amb el Departament, així com de les actuacions en matèria d'interoperabilitat i relacions interadministratives.
g) Coordinar els continguts dels sistemes d'informació del Departament, en col·laboració amb les unitats directives, per dotar d'informació homogènia als punts departamentals d'atenció i informació ciutadana, tant presencial com mitjançant Internet.
h) Coordinar els continguts del Departament en els sistemes interdepartamentals d'informació ciutadana.
i) Coordinar les mesures i actuacions destinades a garantir la coherència interna i externa de la imatge corporativa del Departament.
j) Impulsar i coordinar les mesures organitzatives derivades de la implantació de les noves tecnologies de la informació i comunicació, en col·laboració amb l'Àrea de Tecnologies de la Informació i les Comunicacions.
k) Col·laborar en el disseny i la implementació de programes interdepartamentals del seu àmbit d'actuació.
19.1 Al Servei de Règim Interior li corresponen les següents funcions:
a) Planificar i racionalitzar les necessitats de provisió a les diferents unitats dels documents i impresos propis.
b) Controlar la gestió del subministrament i emmagatzement del material d'oficina i la seva correcta distribució.
c) Supervisar la gestió de l'arxiu central del Departament.
d) Controlar la correcta execució de les publicacions i coordinar l'edició i distribució de les mateixes.
e) Supervisar la gestió dels fons documentals de la biblioteca.
f) Planificar, coordinar, supervisar i controlar el manteniment, la seguretat i el suport logístic de les dependències centrals del Departament i els seus serveis generals.
g) Coordinar l'atenció presencial i de la centraleta telefònica així com la informació directa dels ciutadans a la seu del Departament.
h) Supervisar el registre de correspondència, d'entrades i sortides de la seu central del Departament, així com l'establiment dels criteris funcionals de la resta de registres.
i) Coordinar i gestionar el parc mòbil de serveis generals i responsabilitzar-se del seu manteniment.
j) Qualsevol altra funció de naturalesa anàloga que li sigui encomanada pels seus superiors jeràrquics.
19.2 Depenen del Servei de Règim Interior els òrgans següents:
a) La Secció de Publicacions i Documentació.
b) La Secció de Logística i Serveis Generals.
Secció de Publicacions i Documentació
A la Secció de Publicacions i Documentació, li corresponen les següents funcions:
a) Organitzar, controlar i gestionar el fons documental i bibliogràfic de la biblioteca.
b) Elaborar el Pla de publicacions del Departament i fer el seguiment de la seva correcta execució.
c) Gestionar i avaluar l'activitat editorial del Departament.
d) Coordinar la gestió dels programes de planificació lingüística i assegurar la correcta aplicació de les directrius en matèria de política lingüística.
e) Prestar assessorament lingüístic a les diferents unitats del Departament i organismes adscrits.
f) Coordinar la gestió de l'arxiu central.
Secció de Logística i Serveis Generals
A la Secció de Logística i Serveis Generals, li corresponen les següents funcions:
a) Controlar, proveir, produir, manipular i distribuir els impresos i documents propis.
b) Gestionar el magatzem de material d'oficina, i dur a terme la seva distribució.
c) Coordinar els serveis de correus, reprografia, missatgeria, paqueteria, consergeria i qualsevol altra funció de logística interna.
d) Assegurar l'atenció presencial i la gestió de la centraleta telefònica així com de la informació directa dels ciutadans a la seu central del Departament.
e) Gestionar el registre d'entrades i sortides de la seu central i coordinar funcionalment la resta de registres del Departament.
f) Gestionar i coordinar les tasques de neteja, enjardinament i manteniment logístic en general de la seu central del Departament.
g) Assegurar el manteniment i la gestió del parc mòbil de serveis generals del Departament.
22.1 L'Àrea de Tecnologies de la Informació i les Comunicacions li corresponen les funcions següents:
b) Elaborar, desenvolupar, implantar o actualitzar el Pla director de TIC del Departament com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació de tot el Departament.
e) Adoptar i difondre al departament els mètodes de desenvolupament, les normes, els estàndards i els protocols sobre les TIC, d'acord amb la política corporativa de l'Administració de la Generalitat.
g) Determinar criteris per a l'explotació de les TIC, d'acord amb la política corporativa.
h) Definir la política de seguretat dels sistemes, la seva recuperació i continuïtat.
i) Garantir la preservació del coneixement estratègic i funcional de les TIC del Departament com un actiu de l'Administració de la Generalitat.
j) Mantenir i gestionar les relacions amb els subministradors externs en els termes establerts al contracte de serveis de telecomunicacions i d'informàtica vigent a l'Administració de la Generalitat de Catalunya.
22.2 L'Àrea de Tecnologies de la Informació i les Comunicacions, que està dirigida pel/per la coordinador/a del Centre de Telecomunicacions i Tecnologies de la Informació, depèn funcionalment de la Direcció de Serveis del Departament per tot el que afecta les tecnologies de la informació i les comunicacions del Departament i depèn funcionalment del Centre de Telecomunicacions i Tecnologies de la Informació per tot el que afecta les tecnologies de la informació i comunicacions corporatives de l'Administració de la Generalitat.
23.1 El Servei d'Inspecció i Registre depèn directament de la persona titular de la Secretaria General del Departament.
23.2 Al Servei d'Inspecció i Registre, li corresponen les funcions següents:
a) Inspeccionar i avaluar el funcionament de les entitats, serveis i establiments de serveis socials, vetllant pel compliment de les condicions funcionals i materials que estableixi la normativa vigent.
b) Supervisar la destinació i la utilització dels fons públics concedits a la iniciativa privada o a la pública per a la promoció i l'impuls d'aquestes, a requeriment de es entitats o dels òrgans gestors dels departaments de la Generalitat o de qualsevol altra administració pública que els hagi atorgat.
c) Col·laborar amb les respectives unitats de planificació i ordenació en l'estudi de les necessitats de serveis socials dels diferents àmbits territorials en què s'estructura el Sistema Català de Serveis Socials.
d) Iniciar i tramitar els procediments sancionadors en matèria de serveis socials, així com informar sobre els recursos que es presentin contra les resolucions d'expedients sancionadors en matèria de serveis socials, contra les resolucions d'autorització de serveis i establiments socials i contra les resolucions d'integració de recursos d'iniciativa social a la Xarxa Bàsica de Serveis Socials de responsabilitat Pública.
e) Autoritzar l'obertura, modificació de funcionament i autorització de tancament de serveis i establiments socials.
f) Proposar l'autorització de Centres Especials de Treball, així com informar sobre els recursos que es presentin contra les resolucions d'autorització de Centres Especials de Treball.
g) Informar l'acreditació d'entitats titulars de serveis socials com a col·laboradores de l'ICASS en els diferents Programes de Serveis Socials i el posterior control i seguiment d'aquestes entitats col·laboradores i receptores dels beneficiaris de prestacions de l'ICASS.
h) Controlar els processos d'inserció sociolaboral en empreses d'inserció.
i) Autoritzar la integració de recursos de la iniciativa social a la Xarxa Bàsica de Serveis Socials de Responsabilitat Pública.
j) Vetllar pel respecte dels drets de les persones usuàries de serveis socials i tramitar, en via administrativa, les reclamacions dels ciutadans respecte els serveis socials.
k) Assessorar i informar les entitats i les persones usuàries de serveis socials sobre els respectius drets i deures.
l) Qualsevol altra funció de naturalesa anàloga que li sigui encomanada per l'òrgan superior.
23.3 Del Servei d'Inspecció i Registre depèn la Secció de Registre i Règim Sancionador.
Secció de Registre i Règim Sancionador
A la Secció de Registre i Règim Sancionador li corresponen les funcions següents:
a) Ordenar, instruir i fer la proposta de resolució d'inscripció dels serveis socials en el Registre d'Entitats, Serveis i Establiments Socials així com de les modificacions registrals que corresponguin.
b) Tramitar els expedients sancionadors en l'àmbit dels serveis socials.
c) Tramitar els informes relatius a recursos presentats contra resolucions d'expedients del Servei d'Inspecció i Registre.
d) Supervisar la tramitació de les queixes presentades en relació al funcionament dels serveis socials.
e) Elaborar la memòria anual relativa al funcionament de la seva unitat.
Es modifiquen els apartats 2 i 3 de l'article 48 del Decret 284/1996, de 23 de juliol, de regulació del Sistema Català de Serveis Socials, els quals queden redactats de la manera següent:
"48.2 L'autoritat competent per a la iniciació dels expedients sancionadors en matèria de serveis socials és la persona titular del Servei d'Inspecció i Registre del Departament de Benestar i Família.
"48.3 La tramitació dels expedients sancionadors és competència del Servei d'Inspecció i Registre del Departament de Benestar i Família."
Modificacions en la denominació i funcions de diversos òrgans del Departament de Benestar i Família
El Servei de Pressupostos i Gestió Econòmica passa a denominar-se Servei de Gestió Econòmica.
El Gabinet Tècnic passa a denominar-se Servei de Projectes, Obres i Equipaments.
La Secció de Contractació i Compres passa a denominar-se Secció de Contractació.
La Secció de Pressupostos i Comptabilitat passa a denominar-se Secció de Pressupostos.
La Secció de Convenis i Subvencions passa a denominar-se Secció de Subvencions.
La Secció de Plantilles i Provisió de Llocs de Treball passa a denominar-se Secció de Planificació i Provisió de Llocs de Treball.
La Secció de Publicacions, Normalització Lingüística i Documentació passa a denominar-se Secció de Publicacions i Documentació.
La Secció de Registre i Inspecció passa a denominar-se Secció de Registre i Règim Sancionador.
Els òrgans anteriors passen a tenir les funcions previstes en aquest Decret.
Se suprimeixen de l'estructura de la Secretaria General els òrgans següents:
Subdirecció General de Coordinació Administrativa.
Secció Administrativa i d'Habilitació.
Secció de Pressupostos (procedent de l'antiga estructura de l'ICASS).
Negociat de Plans de Manteniment i Aspectes Tècnics dels Equipaments.
Negociat d'Assegurances Socials.
Negociat de Tramitació de Disposicions i Registre.
Com a conseqüència de les modificacions que han afectat diverses seccions en virtut del que s'estableix en el present Decret, els següents negociats passen a dependre de l'òrgan que en cada cas es determina:
El Negociat de Tresoreria i Ordenació de Pagaments passa a dependre de la Seccio de Comptabilitat i Habilitació.
El Negociat de Comptabilitat de la Despesa passa a dependre de la Seccio de Comptabilitat i Habilitació.
El Negociat de Plantilles passa a dependre de la Secció de Planificació i Provisió de Llocs de Treball.
El Negociat de Publicacions passa a dependre de la Secció de Publicacions i Documentació.
El Negociat de Registre passa a dependre de la Secció de Logística i Serveis Generals.
El Negociat de Tramitació Urbanística i Coordinació Territorial passa a dependre directament del Servei de Projectes, Obres i Equipaments.
L'estructura orgànica, en relació amb els òrgans actius dependents de les diferents unitats directives afectades, que preveu aquest Decret es farà efectiva en la data d'aprovació de la corresponent modificació de la relació de llocs de treball.
L'òrgan competent del Departament de Benestar i Família haurà d'adaptar a les noves estructures que preveu aquest Decret els nomenaments per als llocs de comandament que es mantenen vigents amb la mateixa denominació o funcions essencials que tenien assignades, d'acord amb el que preveu el Decret 123/1997, de 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
Les persones que ocupen els llocs de comandament de les unitats afectades per aquest Decret seguiran exercint les seves funcions respectives mentre no es proveeixin els llocs de treball corresponents.
Les persones funcionaries i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que no es proveeixin els llocs de treball corresponents d'acord amb la nova estructura.
Els articles 10 a 24 i 28 a 33 del Decret 192/1993, de 27 de juliol, de reestructuració del Departament de Benestar Social.
Els articles 1, 2 i 3 del Decret 347/1999, de 17 de desembre, de reestructuració de la Secretaria General del Departament de Benestar Social.
Els apartats 3.6, 3.11 i 3.12 de l'article 3 de l'Ordre de 23 de novembre de 1994 de desplegament del Decret 192/1993, de 27 de juliol, pel qual es reestructura el Departament de Benestar Social.
Les disposicions del mateix rang o inferior que s'oposin o contradiguin el que estableix aquest Decret.
S'autoritza a la persona titular del Departament d'Economia i Finances per dictar les normes que calguin per al desplegament, l'eficàcia i l'execució del que disposa aquest Decret i, en particular, per efectuar les modificacions pressupostàries necessàries com a conseqüència d'aquesta reestructuració.